મુંબઈ, તા. 3 : ડ્રાય ફ્રૂટ્સ કે સુકામેવા-મસાલાના બિઝનેસમાં આ વર્ષે સરેરાશથી 30 ટકાનો વધારો થયો છે, એમ મુંબઈ મેવા-મસાલા મર્ચન્ટ અસોસિયેશન તરફથી યોગેશ ગણાત્રાએ જણાવ્યું હતું. મસ્જિદ બંદરની માર્કેટમાં દિવાળીના અવસરે અસોસિયેશન દ્વારા ચાલી રહેલા `મુંબઈ મેવા-મસાલા મહોત્સવ' કમિટીના અધ્યક્ષ યોગેશ ગણાત્રાએ કહ્યું હતું કે ગ્રાહકોને અમે એક હજાર રૂપિયાની ખરીદી માટે આ મહોત્સવ દરમિયાન ઇનામી કૂપન આપીએ છીએ અને કાર, સ્કૂટર, એલસીડી ટીવી, લૅપટોપ સહિતના દસ લાખ રૂપિયાના ઇનામો જાહેર કરાયા છે. આ યોજનાને જોરદાર પ્રતિસાદ મળ્યો છે. જથ્થાબંધ અને છૂટક વેપારમાં સરેરાશ કરતાં ત્રીસ ટકાનો સંતોષજનક વધારો છે.